《张春野训果儿有作韵酬之》
明代·李诩

此心提醒要惺惺，百万军中鼓吹鸣。才有一毫私意蔽，便应千变恶机形。

斋持务使神明守，培养先从定静生。圣训昭昭如白日，毋劳旁事短长铭。

作者简介：字原德，号戒庵，由郡庠游太学，绩学多闻，潜心理学，晚谢应举，卒于万历二十一年，享年八十八岁。有世德堂吟稿，名山大川记、心学摘要及戒庵漫笔等著作。